 Guddoomiyaha baarlamaanka Soomaaliya Maxamed Mursal Shekh Cabdiraxmaan shir jaraaid oo uu ku qabtay magaalada Muqdisho ayaa wuxuu soo jeediyey baaq wuxuuna yiri: Waxaan ku baaqayaa in Shacabka reer Koonfur Galbeed ay isdajiyaan nabaddana adkeeyaan sharcigana dhawraan; In guddiga doorashada Koonfur Galbeed ay dib u dhigaan doorashada madaxweynaha Koonfur Galbeed inta laga helayo jawi xasiloon oo ku habboon qabashada doorasha xor oo xalaal ah; In ku simaha madaxweynaha Koonfur Galbeed uu ka shaqeeyo dajinta iyo qancinta shacabka iyo dib u soo celinta kala dambeynta; In odayaasha dhaqanka ay muujiyaan kaalintooda dhaqanka ee ay ku leeyihiin nabadda iyo wadajirka guud ahaan umadda Soomaaliyeed gaar ahaanna Koonfur Galbeed; In musharraxa xiran xurriyaddiisa dib loogu soo celiyo sida ugu dhakhsiyaha badan loona oggolaado inuu dib uu ugu noqdo deegaanki laga soo xiray si uu uga mid noqdo musharraixiinta u tartamaya qabashada xilka madaxweynaha Koonfur Galbeed. 